laion/Wikipedia-Exotic huggingface dataset:
Sports Rabbi

Sports Rabbi (בעברית: ספורטס רבי) הוא אתר אינטרנט, הסכת ובלוג העוסק בסיקור ספורט ישראלי, בדגש על כדורסל ישראלי וכדורגל ישראלי. זהו האתר היחידי, אשר מסקר ספורט ישראלי באופן תדיר בשפה האנגלית. לאתר ישנה גם גרסה מקבילה בשפה העברית. בנוסף, האתר עוקב ומעדכן אחר ספורטאים יהודים ברחבי העולם. האתר הוקם בידי ג'וש הליקמן - יהודי קנדי שעסק בעברו בתיירות בינלאומית, ועלה לישראל בשנת 2004. בתחילה, הליקמן הפעיל את האתר כבלוג אשר כתבותיו היו מתורגמות לאנגלית ממדורי ספורט בעיתונים. עם השנים האתר השתדרג וכולל כעת תכנים בלעדיים בשפה האנגלית, כולל ראיונות ודיווחים בזמן אמת מהמגרשים. נכון לשנת 2021, קיימים באתרים באנגלית ובעברית המדורים הקבועים באים: HolyLand Hoops - מדור שעוקב אחר כדורסל ישראלי: ליגת העל בכדורסל, נבחרת ישראל בכדורסל, תחרויות כדורסל באירופה בהשתתפות קבוצות ישראליות, ועוד. Football Israel (באתר באנגלית בלבד) - מדור שעוקב אחר כדורגל ישראלי: ליגת העל בכדורגל, נבחרת ישראל בכדורגל, תחרויות כדורגל באירופה בהשתתפות קבוצות ישראליות, ועוד. Jews in Sports - מדור שעוקב אחר ספורטאים יהודים ברחבי העולם בענפי ספורט שונים ומגוונים. Deni Avdija - מדור שעוקב אחר השתלבותו של שחקן הכדורסל דני אבדיה בליגת הNBA ובקבוצתו הוושינגטון ויזארדס. מדורים מתחלפים על נושאים שונים, כדוגמת ספורט אולימפי. ההסכתים באתר הם בנושאים שונים ומגוונים, ולרוב כוללים ראיון אחד או שניים עם דוברי אנגלית. בין המרואיינים: כדורסלנים וכדורגלנים זרים בליגת העל, ספורטאים יהודים המשחקים מחוץ לישראל או עיתונאי ספורט. האתר גם מציע סיורים בישראל בשפה האנגלית, אשר משלבים ספורט בישראל, יהדות וציונות. אתר האינטרנט הרשמי של Sports Rabbi אתר האינטרנט הרשמי של Sports Rabbi (באנגלית) Sports Rabbi, ברשת החברתית פייסבוק Sports Rabbi, ברשת החברתית אקס (טוויטר) Sports Rabbi, ברשת החברתית אינסטגרם Sports Rabbi, סרטונים בערוץ היוטיוב צביקה קליין, חי מהמגרש: היהודי שמרביץ ציונות דרך הכדורגל הישראלי, באתר nrg‏, 28 ביולי 2017
יעקב שילה (קצין)

יעקב שילה (15 בנובמבר 1935 – 7 ביוני 1967) היה קצין מודיעין של חטיבת שריון, שלחם בחזית הירדנית במלחמת ששת הימים ונפל בקרב. על פעולתו בימי המלחמה עוטר בעיטור המופת. יעקב שילה (יצק שילק) נולד ב-1935 בקאליש שבפולין, בן יחיד להוריו ינינה ומוריס. משפחתו הייתה משכילה ואמידה. אמו הייתה מורה בבית ספר פולני ואביו בעל בית חרושת לטקסטיל בעיר לודז'. לאחר פרוץ מלחמת העולם השנייה, בהיותו בן שלוש וחצי גר עם משפחתו בגטו ורשה. במהלך השהיה בגטו שימש תקופה רץ בין הבונקרים. המשפחה הצליחה לברוח מהגטו, שרדה והגיעה לאחר המלחמה לבלגיה. המלחמה פגעה ברצף לימודיו ובבלגיה התמודד עם לימודי שפה חדשה. הוא סיים את לימודיו בבית ספר יסודי והמשיך לגמנסיה. לימודיו בגמנסיה נקטעו כאשר הוריו שלחו אותו ללמוד בבית הספר איטון שבבריטניה, שם שהה בפנימייה. בשל קשיים כלכליים החזירו אותו הוריו לבלגיה. שילה עלה לישראל ב-1949, במסגרת עליית הנוער, בניגוד לרצון הוריו, עמם ניהל מאבקים על רצונו לעלות לישראל. שהה בקיבוץ משמר העמק ואחר כך בקיבוץ גן שמואל. לאחר תקופה קצרה, עלו גם הוריו והוא הצטרף אליהם. הוא החל ללמוד בבית ספר שבח בתל אביב אך נאלץ להפסיק את לימודיו התיכוניים כדי לעזור בפרנסת המשפחה עקב מצבו הרפואי של אביו. שילה התגייס לצה"ל ב-1953 בטרם מלאו לו 18. הוא שירת כצנחן, לחם במלחמת סיני וצנח בה בא-טור. הוא המשיך לשירות קבע כמדריך צניחה. ב-1957 נשלח לצרפת להשתלמות בבית הספר לכוחות המוטסים של צבא צרפת בעיר פו. ב-1958 השתתף במשלחת בת חמשה מדריכי צניחה, שייצגה את ישראל בתחרות בינלאומית בצניחה חופשית בצרפת. המשלחת הגיעה למקום הרביעי בתחרות. ב-1959 עבר קורס קצינים והוצב כשליש בבית הספר לצניחה. עקב פציעה, עבר ב-1960 לשרת ביחידת המחקר של חיל המודיעין כיוון שהיה דובר אנגלית וצרפתית. באותה שנה נשלח עם קבוצה של חמשה מדריכי צניחה להעברת קורס צניחה באתיופיה. ב-1964 הושאל שוב לצנחנים ופיקד על קורס מדריכי צניחה שהועבר לצנחנים מקונגו, לאחריו חזר לשרת במודיעין - מחקר. בהמשך השירות הוצב במודיעין פיקוד דרום כקצין מערך. ב-1966 סיים קורס מפקדי פלוגות בחיל השריון, והוצב לשרת במודיעין קרבי. בתקופת ההמתנה שלפני פרוץ מלחמת ששת הימים הועלה לדרגת סרן וקיבל מינוי חרום כקצין המודיעין של חטיבת השריון 37. לאחר פרוץ המלחמה יצאה חטיבה 37 לקרב בגדה המערבית והגיעה ממערב אל פאתי העיר שכם. ב-7 ביוני התנדב שילה לכוון את מטוסי חיל האוויר שנתנו סיוע לחטיבה, בהסתמך על הניסיון שצבר בקשר אויר קרקע כמדריך צניחה. כדי להגיע לעמדת תצפית מתאימה עבר שני קילומטר בנסיעה בג'יפ בשטח לא מטוהר תחת אש אויב. לאחר מכן עלה על טנק בודד שפגש והמשיך לנוע אתו אל עמדת התצפית, תוך שהם משמידים כוח אויב שחסם את דרכו. בהמשך נפגע מאש האויב ונהרג. יעקב שילה היה בן 31 במותו. לאחר נופלו הועלה לדרגת רב-סרן. הניח אשה ובת בגיל חצי שנה. הוא נקבר בקבורת חירום בעפולה ולימים הועבר ארונו לבית הקברות הצבאי קריית שאול לבקשת הוריו. על פעולתו בקרב עוטר שילה בציון לשבח מטעם מפקד החטיבה אל"ם אורי רום. בשנת 1973 הומר הצל"ש לעיטור המופת. שמו של יעקב שילה הונצח על גבי מספר אנדרטאות: אנדרטת חטיבה 37 בגליל, אנדרטת יד לשריון בלטרון, אנדרטת הצנחנים בתל נוף ובאתר ההנצחה לחללי קהילת המודיעין בגלילות, אנדרטת מדריכי הצניחה בבסיס חטיבת המרום בתל נוף, וכן באולם הקרוי על שמו בבה"ד 15. קורות החיים של יעקב שילה, באתר "יזכור" נוסח העיטור של יעקב שילה, באתר הגבורה על פי עדות אימו שנכתבה לאחר נפילתו במחנה, 4 בנובמבר 1958
כרכ נוח

כרכ נוח (בערבית: كرك نوح) הוא כפר סמוך לעיירה זחלה במזרח לבנון, בנפת זחלה, במחוז אל-בקאע. תושבי הכפר הם מוסלמים מתואלים, נוצרים מרונים ומלכיתים. בכפר יש מבנה מקאם המזוהה כ"קבר נח". הכפר היה אתר דתי חשוב בימי הביניים, ומשך עולי רגל מכפרי הסביבה. הכפר נודע כאל-כרכ בתקופת השושלת האיובית ושמו הוחלף לכרכ נוח תחת הממלוכים. הוא נודע כמרכז למידה של האסלאם השיעי והמרכז המנהלי של דרום הבקאע. קצין ממלוכי הקים את קרן הווקף הראשונה לכרכ בשנת 1331. תחת האימפריה העות'מאנית, בסביבות 1538 הוגדל הווקף וחמולת אלוואן מונתה לאחראית לאתר הקדוש במקום. רעידת אדמה גדולה פגעה במינרטים של המסגד בכפר בשנת 1705, אשר נבנו מחדש. במאה ה-20 הכביש הראשי החוצה את הבקאע נסלל למרגלות הכפר. השטח הבנוי של הכפר גדל והוא נכלל בשטח העיירה זחלה. על פי המסורת שהוזכרו על ידי אל-מוקדסי וא-דמשקי, קבר נח היה קיים במקום במאה ה-10 ועדיין ניתן לראותו. מצבת הקבר היא באורך של 31.9 מטר, ברוחב של 2.7 מטר וגובה של 0.98 מטר והיא מכוסה בבד לבד ירוק. בתוך חדר שגודלו 3.1 מטר על 2.5 מטר. ליד בניין הקבר ישנו בית תפילה שבה נמצאו כמה כתובות מהמאה ה-14. במקום גם חצר עם נישת תפילה. גודלה של המצבה נובע אולי מסיפורי ענקים עתיקים, אך לפי המחקר מדובר בקטע מאמת מים קדומה שהוסבה לשמש כמקום מקודש. Tomb of Noah (with photos) on the blog of John Sanidopoulos תמונת של קבר נח באתר Flickr Winter, S. (2010). The Shiites of Lebanon under Ottoman Rule, 1516-1788. Cambridge University Press. ISBN 978-0-521-76584-8. Royal Anthropological Institute of Great Britain and Ireland (1871). Journal. p. 323.
המרכז לחקר החברה האזרחית והפילנתרופיה בישראל

המרכז לחקר החברה האזרחית והפילנתרופיה בישראל הוא מכון מחקר אקדמי באוניברסיטה העברית בירושלים, אשר הוקם ב-2006 על ידי פרופ׳ הלל שמיד בשיתוף הג'וינט. המכון מהווה חלק מבית הספר לעבודה סוציאלית באוניברסיטה. מטרות המכון הן לחקור את תחומי החברה האזרחית, היזמות החברתית ההתנדבות והפילנתרופיה, וקשריהם עם הממשלה והמגזר העסקי. ראש המכון היא פרופ' מיכל אלמוג בר. משרדי המכון ממוקמים בקמפוס הר הצופים. הארגון משתף פעולה עם ארגונים רבים, ובהם: מרכז טאוב, אוניברסיטת טקסס באוסטין, שיתופים, המשרד לשוויון חברתי ומשרד הרווחה. המרכז לחקר החברה האזרחית והפילנתרופיה בישראל, ברשת החברתית פייסבוק אתר המכון, באתר האוניברסיטה העברית מי אנחנו, באתר civilsociety.huji.ac.il שותפים ותומכים, באתר civilsociety.huji.ac.il
אבי דנן

אבי דנן (נולד ב-21 במרץ 1975) הוא כדורגלן עבר ישראלי, ששיחק בעמדת המגן הימני. אחיו הוא כדורגלן העבר שמעון דנן. דנן התחיל את הקריירה שלו במחלקת הנוער של הפועל בית שאן ובגיל 16 הצטרף לקבוצה הבוגרת. דנן, היה שותף לעליה של הקבוצה לליגה הלאומית (אז הליגה הראשונה). בקיץ 2002, דנן חתם בבני סכנין מהליגה הלאומית. בעונת 2002/2003, סכנין עלתה לליגת העל לראשונה בתולדותיה. ב-18 במאי 2004, דנן הבקיע את השער השוויון בגמר גביע המדינה בניצחון 1-4 נגד הפועל חיפה, בסיומו סכנין זכתה בגביע הראשון בתולדותיה. בהמשך הקריירה שלו, דנן שיחק בעירוני קריית שמונה, הפועל בני טמרה, הפועל בני ג'דידה, מכבי עירוני ג'ת אל-אהלי, הפועל אסי גלבוע, הפועל עפולה ובדצמבר 2011, דנן חזר להפועל בית שאן, בה שיחק שנה וחצי ולאחר מכן פרש. אבי דנן, באתר ההתאחדות לכדורגל בישראל אבי דנן, באתר Transfermarkt אבי דנן, באתר WorldFootball.net אבי דנן, באתר FootballDatabase.eu ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
פרס גראמי למפיק השנה, לא קלאסי

פרס הגראמי למפיק השנה, לא קלאסי, הוא פרס המוענק למפיקים מוזיקליים על מוזיקה לא קלאסית איכותית בטקס פרסי הגראמי, טקס שהוקם בשנת 1958 וכונה במקור פרסי הגרמופון.הזכיות בקטגוריות מוצגות בטקס האקדמיה הלאומית לאמנות הקלטה ומדעים בארצות הברית מוענקת בטקס מדי שנה בהצטיינות בכבוד, "הוקרה להישגים אמנותיים, בקיאות טכנית ומצוינות כוללת בתעשיית ההקלטות, ללא התחשבות במכירות האלבומים או במיקום המצעד". הפרס הוענק לראשונה בטקס פרסי הגראמי בשנת 1975. על פי המדריך לתיאור הקטגוריות של פרסי הגראמי ה-52, הפרס מוענק למפיקים ש"מייצגים באופן יציב יצירתיות יוצאת מן הכלל בתחום הפקת התקליטים ". פרס גראמי האתר הרשמי של פרסי הגראמי "Grammy Awards at a Glance". Los Angeles Times. Tribune Company. נבדק ב-29 באפריל 2010. {{cite news}}: (עזרה) "Overview". National Academy of Recording Arts and Sciences. אורכב מ-המקור ב-3 בינואר 2011. נבדק ב-29 באפריל 2010. {{cite web}}: (עזרה) "52nd OEP Category Description Guide" (PDF). National Academy of Recording Arts and Sciences. p. 7. אורכב מ-המקור (PDF) ב-27 באוקטובר 2009. נבדק ב-28 באפריל 2011. {{cite web}}: (עזרה) 2024 GRAMMY Nominations: See The Full Nominees List | GRAMMY.com, www.grammy.com
תאגיד הרדיו והטלוויזיה של ירדן

תאגיד הרדיו והטלוויזיה של ירדן (בערבית: مؤسسة الإذاعة والتلفزيون الأردني, קיצור באנגלית: JRTV) הוא הגוף המשדר הממלכתי בממלכה ההאשמית של ירדן, אשר הוקם בשנת 1985 כאיחוד בין הטלוויזיה הירדנית לרדיו הירדני. אף על פי שמספר תחנות מהמזרח התיכון נקלטו ברחבי ירדן, לא היה רדיו עצמאי במדינה עד 1948. הרדיו הירדני כרשת ממלכתית החל לשדר בשנת 1956 וכיום משדר 24 שעות ביממה לכל העולם בשפה הערבית. את שידורי הרדיו הרשמי של ירדן (בערבית) ניתן לקלוט גם בישראל בשלושה מוקדים - בבית שאן ובאזור הכנרת בתדר 95.8 FM, בירושלים בתדר 90 FM ובאילת בתדר 101.5 FM. בנוסף, מופעל שירות רדיו עולמי באנגלית ובצרפתית. גם את שידורי הרדיו הירדני באנגלית ובצרפתית (הנקרא בשם Radio Jordan) ניתן לקלוט גם בישראל בשלושה מוקדים - בבית שאן ובאזור הכנרת בתדר 90.9 FM, בירושלים בתדר 96.3 FM ובאילת בתדר 99.7 FM. הטלוויזיה הממלכתית של ירדן החלה בשנת 1968, בתחילה בשידור שחור-לבן של שלוש שעות ביום מאולפן אחד. בשנת 1970 הצטרף כחבר מלא באיגוד השידור האירופי. בשנת 1972 הייתה לרשת הטלוויזיה הראשונה באזור אשר הקימה ערוץ שני, אשר התמקד בתכנים זרים כולל חדשות בשפה האנגלית. בשנת 1974 עברה לשדר בצבע מלא בשיטת PAL ושנה לאחר מכן עברה לשדר בממלכה כולה. כעבור שנים מספר שידרה הטלוויזיה גם חדשות בצרפתית ואף מהדורת חדשות בשפה העברית בשידורים שנקלטו בישראל באמצעות אנטנה. מאז הסכם השלום בין ישראל לירדן בשנת 1994 נפסקו שידורי החדשות בעברית בטלוויזיה הירדנית. שני הערוצים של ירדן (הראשון והשני) היו הם הערוצים הזרים היחידים אשר נקלטו בישראל בתקופה בה פעל בה הערוץ הממלכתי היחיד עד להקמת הערוץ השני (הישראלי) המסחרי והקמת מערך שידורי הטלוויזיה בכבלים בתחילת שנות ה-90 של המאה ה-20 ואף שני הערוצים הירדנים זכו לפופולריות אדירה ביותר גם בישראל אפילו יחד עם ערוץ המזרח התיכון. שני הערוצים הירדנים שולבו גם בחבילת הערוצים שחברות הכבלים הציעו. בתחילת העשור הראשון של המאה ה-21 הסתיימה הפעילות של הערוץ השני הירדני אשר שידר רק באנגלית. במקומו החל לפעול ערוץ הספורט הירדני. החל מ-1988 מועברים השידורים גם דרך הטלוויזיה בלוויין, כאשר ב-1998 הושק ערוץ שלישי ייעודי ללוויין הפונה לקהל הבינלאומי. הערוץ הלווייני נקרא "אל-אורדונייה" (בערבית: الأردنية). במהלך השנים הערוץ הירדני הייעודי בלוויין התמזג יחד עם הערוץ הירדני הראשון. רדיו רמאללה אתר האינטרנט הרשמי של תאגיד הרדיו והטלוויזיה של ירדן
שבתאי השקד

שבתאי השקד (שם מדעי: Saturnia pyri) עש המשתייך למשפחת השבתאיים. הוא המין היחידי ממשפחה זו הנפוץ בארץ ישראל. בנוסף מין זה נפוץ גם בצפון אפריקה ודרום אירופה. מוטת כנפיו מגיעה לאורך של 15 ס"מ ויותר. מקים דור אחד בשנה על עצי ורדיים שונים כגון השקד. שבתאי השקד מצטיין בעיניים מדומות על כנפיו המרתיעות טורפים. מין זה שהיה נפוץ מאוד בעבר הולך ונעשה נדיר. הנקבה מטילה את הביצים בקבוצות קטנות. מספר הביצים יכול להגיע למאות. צבע הביצה הוא לבן ועליה כתמים בצבע חום בהיר. צבעו של הזחל בעת בקיעתו מהביצה הוא שחור. כהזחל גדל צבעו משתנה לירוק. כשהזחל מגיע לאורך של כ10 סנטימטרים הוא מתגלם. לזחליו שערות ובליטות קוצניות העשויות לגרום לפריחה בעור בעת מגע. בקיעת הזחל מהביצה. ♂ ♂ △ מדיה וקבצים בנושא שבתאי השקד בוויקישיתוף שבתאי השקד, באתר NCBI (באנגלית) שבתאי השקד, באתר GBIF (באנגלית) שבתאי השקד, מאגר פרפרי ישראל באתר עמותת מן השדה
ריבאל דהאמשה

ריבאל פהד עדל דהאמשה (בערבית: ريبال فهد عدل الدهامشة; נולד ב-8 ביוני 2002) הוא כדורגלן ערבי-ישראלי, המשחק בעמדת החלוץ בהפועל רעננה. במקביל, דהאמשה משחק בנבחרת פלסטין. דהאמשה התחיל את הקריירה שלו בקבוצת הילדים של בית"ר טוברוק. בשנת 2016, הצטרף לקבוצת הנערים של צעירי כפר כנא, במדיה כבש 51 שערים בכל המסגרות. שנה לאחר מכן, הצטרף לקבוצת הנוער של הפועל נוף הגליל. בגיל 18, הצטרף לבית"ר כפר כנא. בקיץ 2021 דהאמשה חתם בהילאל אל-קודס מליגת העל הפלסטינית. בפברואר 2022 חזר לליגות הישראליות וחתם בהפועל בני זלפה מליגה א' צפון. באוגוסט 2023 חתם בהפועל רעננה. בינואר 2020, דהאמשה זומן לראשונה לסגל נבחרת פלסטין. ב-15 בינואר 2020, דהאמשה ערך את הופעת הבכורה שלו בנבחרת, בניצחון 0–2 נגד בנגלדש. דהאמשה, נכלל בסגל הנבחרת לקראת הגביע הערבי בכדורגל 2021. ריבאל דהאמשה, באתר ההתאחדות לכדורגל בישראל ריבאל דהאמשה, באתר Transfermarkt ריבאל דהאמשה, באתר National Football Teams ריבאל דהאמשה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ריבאל דהאמשה".
רוקדים עם כוכבים (רוסיה)

"רוקדים עם כוכבים" (ברוסית: Танцы со звездами) היא תוכנית מציאות, שמשודרת החל מ-14 בינואר 2006 בערוץ הטלוויזיה רוסיה-1. זוהי הגרסה הרוסית לתוכנית האנגלית Strictly Come Dancing, בהפקת ה-BBC. התכנית מתעדת תחרות ריקודים בין מספר זוגות, המורכבים מרקדן מקצועי וידוען מתחום הבידור. בכל פרק מבצעים הזוגות ריקוד אותו תרגלו, ולאחר הביצוע חבר השופטים מעניק ציונים. במשדר הבא של התוכנית מתחילה ההצבעה על ידי הצופים - בשיחת טלפון או בשליחת מסרונים. הצבעות הצופים משוקללות עם ציוני חבר השופטים, והזוג עם הציון המשוקלל הנמוך ביותר עוזב את התחרות. בתוכנית הגמר של העונה נקבע הזוג המנצח. כל הרקדניות והרקדנים המקצועיים הם חברים באיגוד הריקודים הרוסי (RTS), שנשיאו סטניסלב פופוב היה יו"ר חבר השופטים בשש העונות הראשונות של התכנית. בעונה השביעית יו"ר חבר השופטים הייתה ילנה צ'ייקובסקאיה, בשמינית - אולג מנשיקוב, בתשיעית - סרגיי פילין. בעונה העשירית הפך סטניסלב פופוב, שחזר לתוכנית, ליו"ר חבר המושבעים. לא היה יושב ראש רשמי בעונות האחת עשרה והשתים עשרה. בשנת 2006 זכתה התוכנית בפרס TEFI בקטגוריה "תוכנית בידור: משחק". התוכנית "ההבדל הגדול" כללה מערכון פרודי על התחרות. אולגה וסרגיי קונובלצב, סגני אלופי רוסיה ומחזיקי גביע אליפות אירופה הופיעו בכל פרק בעונה הרביעית. במהלך עונה 4 היה צורך לבצע שינויים בהרכב משתתפי התוכנית, בשל העובדה שכמה מהם סירבו להופיע מסיבות אישיות. לתוכנית הייתה גרסת "קרח" - "רוקדים על הקרח". סרגיי לזרב, לרה קודריאבצבה, אנטולי ז'ורבליוב ויוליה סביצ'בה לקחו חלק הן ב"רוקדים עם כוכבים" והן ב"רוקדים על הקרח". הזוכים בעונה הראשונה השתתפו באירוויזיון לרוקדים 2007. "רוקדים עם כוכבים", במסד הנתונים הקולנועיים IMDb (באנגלית) "רוקדים עם כוכבים", במסד הנתונים הקולנועיים KinoPoisk (ברוסית) האתר הרשמי של התכנית עונה 12, באתר smotrim.ru "Пригласили няню танцевать". Известия. 2006-01-12. "Режиссер Олег Бондарчук: "Киркоров мне кричал: "Зачем я с тобой связался?!"". קומסומולסקאיה פראבדה в Украине. 2012-06-25. ""Танцы со звездами": удивляя - удивляйся". Вести.ру. 2012-11-23. "Алексей Франдетти: «Время «поющих голов» прошло»". Известия. 2016-11-11. https://www.youtube.com/watch?v=KPJeXncRQto&lc=z22tjp2aaxaszpmak04t1aokgmuw3h23k0i5owsgdnwtrk0h00410 на 02:42:15 Канделаки получила «ТЭФИ» за «Детали» // Lenta.ru "Сама пародия". "20.04.2009 Танцы со звездами. Сезон-2009. Ольга и Сергей Коновальцевы. – смотреть видео онлайн в Моем Мире | Телеканал Россия Т". נבדק ב-2021-02-21. "Победители всех сезонов шоу Танцы со звездами на канале Россия". Успех – про успешных людей и победителей (ברוסית). נבדק ב-2021-02-21. "Russia at Eurovision Dance Contest 2007 Россия на Танцевальном Евровидении 2007". esckaz.com. נבדק ב-2021-02-21.
נפטונליה

נפטונליה היה פסטיבל שנחגג במשך יומיים ברומא העתיקה לכבוד נפטון, אל המים והימים, בימי הקיץ החמים והיבשים, ככל הנראה ב-23 ביולי. הפסטיבל היה אחד מה"דיאס קומיטיאלס" (dies comitiales), ימים שבהם יכלו ועדות של אזרחים להצביע על עניינים אזרחיים ומשפטיים. בלוח השנה העתיק סומנו ימים אלו כ-"Nept. ludi et feriae", או "Nept. ludi", כינוי המעיד כנראה על קיומם של משחקים ציבוריים (בלטינית: Ludi) במסגרת הפסטיבל. מעט מאוד ידוע על הטקסים של פסטיבל זה, מלבד העובדה שאנשים נהגו לבנות בקתות מענפים ועלווה, ובתוכם כנראה אכלו, שתו והשתעשעו. נפטונליה באתר של Thomas K. Wukitsch LacusCurtius website: William Smith's Dictionary of Greek and Roman Antiquities, 1875. William Smith, A Dictionary of Greek and Roman Antiquities, John Murray, London, 1875. p. 795 ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
כף שארקו

כף שארקו או קייפ שארקו (באנגלית: Cape Charcot) היא לשון יבשה סלעית בארץ המלכה מרי, שבאנטארקטיקה. לשון היבשה ממוקמת בקצה הצפון-מזרחי של חצי האי מלבה, 6 קילומטרים מערבית לאי דייוויד. חופי לשון היבשה הם מצוקי סלע תלולים ביותר. לשון היבשה התגלתה על ידי משלחת אוסטרלאסיה לאנטארקטיקה, אשר חקרה את אנטארקטיקה בין השנים 1911–1914, בפיקודו של דאגלס מוסון. שמה של לשון היבשה ניתן לה על ידי דאגלס מוסון. הלשון נקראת על שמו של דוקטור ז'אן-באטיסט שארקו, מדען, וחוקר אנטארקטיקה צרפתי. • Defense Mapping Agency 1992, Sailing Directions (planning Guide) and (enroute) for Antarctica, P 415 • United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 234 • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 283 כף שארקו באתר הסקר הגאולוגי של ארצות הברית כף שארקו באתר הגאזט האנטארקטי של ממשלת אוסטרליה כף שארקו באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי ראו בספר "Sailing Directions (planning Guide) and (enroute) for Antarctica", המפורט בפסקת "לקריאה נוספת"
Where's My Mind Tour

Where's My Mind Tour הוא סיבוב ההופעות השני של הזמרת-יוצרת האמריקאית בילי אייליש. סיבוב ההופעות התקיים באירופה ואמריקה הצפונית. הופעת הבכורה במסגרתו התקיימה ב-14 בפברואר 2018, בלונדון שבבריטניה, תוך שההופעה האחרונה במסגרתו התקיימה ב-7 באפריל 2018, בסולט לייק סיטי שבארצות הברית. סיבוב הופעות זה נועד לקדם את מיני-אלבום הבכורה של אייליש, Don't Smile at Me. בנובמבר 2017 הכריזה בילי אייליש על סיבוב ההופעות השני שלה, "Where's My Mind Tour", שנועד לקדם את המיני-אלבום המסחרי הראשון שלה, Don't Smile at Me ‏(2017). כבר באותו היום, פורסמו תאריכי ההופעות תוך שהיה ניתן לרכוש כרטיסים. עוד הוכרז כי היא תופיע באירופה ואמריקה הצפונית. רשימת השירים כללה את כל שירי Don't Smile at Me, כולל גרסת כיסוי ל-"Hotline Bling" של דרייק. כמו כן, אחיה של אייליש, פיניאס או'קונל, ביצע את "New Girl". להלן רשימת השירים אותה שרה בילי אייליש במהלך סיבוב ההופעות: מדיה וקבצים בנושא Where's My Mind Tour בוויקישיתוף BWW News Desk, Billie Eilish Announces 2018 Tour Dates, BroadwayWorld.com (באנגלית) BWW News Desk, Billie Eilish Tour Adds Second NYC Date And Upgrades Boston Venue, BroadwayWorld.com (באנגלית) Ryan Mikel, Up-and-Comer Billie Eilish Sells Out Bowery | Washington Square News (באנגלית אמריקאית) Billie Eilish Setlist at Spark Arena, Auckland, setlist.fm (באנגלית)
ריאן דונק

ריאן האנק דונק (בהולנדית: Ryan Henk Donk; נולד ב-30 במרץ 1984) הוא כדורגלן הולנדי-סורינאמי, המשחק בעמדת הבלם והקשר אחורי בקסימפאשה. דונק התחיל את הקריירה שלו במחלקת הנוער מקומיות ובגיל 21 הצטרף לואלבייק, בה שיחק שנה. בשנת 2006, דונק חתם באלקמאר, אף על פי שזכה להתעניינות באייאקס, פ.ס.וו. איינדהובן וברצלונה. ב-31 באוגוסט 2008, דונק חתם בוסט ברומיץ' אלביון לעונה אחת. ב-28 בספטמבר 2008, דונק ערך את הופעת הבכורה שלו בניצחון 0–1 נגד מידלסברו. בסיום העונה, דונק חת בקלאב ברוז' מליגת העל הבלגית. ביולי 2013, דונק חתם בקסימפאשה מליגת העל הטורקית. ב-5 בינואר 2016, דונק חתם בגלאטסראיי. ארבעה ימים לאחר מכן, הבקיע את שער הבכורה שלו בקבוצה במשחק הגביע נגד קרשיאקה. ב-31 באוגוסט 2016, דונק הושאל לריאל בטיס מלה ליגה עד לסיום העונה. בצעירותו, דונק שיחק בנבחרת הצעירה של הולנד והשתתף עימה באליפות אירופה בכדורגל עד גיל 21 - 2007. בשנת 2014, דונק זומן לסגל נבחרת סורינאם, אך לא קיבל אישור להצטרף לנבחרת. שנה לאחר מכן, הביע את רצונו לייצג את טורקיה, אך מעולם לא זומן לסגל הנבחרת. בנובמבר 2019, דונק זומן בשנית לסגל הרחב של נבחרת סורינאם. ב-24 במרץ 2021, דונק ערך את הופעת הבכורה שלו בנבחרת בניצחון 0–3 נגד איי קיימן, בו גם כבש את שער הבכורה שלו בנבחרת. גלאטסראיי ליגת העל הטורקית: 2017/2018, 2018/2019 הגביע הטורקי: 2015/2016, 2018/2019 הסופר קאפ הטורקי: 2016, 2019 מדיה וקבצים בנושא ריאן דונק בוויקישיתוף ריאן דונק, באתר Transfermarkt ריאן דונק, באתר Fussballdaten.de (בגרמנית) ריאן דונק, באתר Soccerway ריאן דונק, באתר BDFutbol ריאן דונק, באתר WorldFootball.net ריאן דונק, באתר National Football Teams ריאן דונק, באתר FootballDatabase.eu
פרס גראמי לאלבום הלא קלאסי המעובד הטוב ביותר

פרס גראמי לאלבום המהונדס הטוב ביותר, לא קלאסי, מוענק מאז 1959. בפרס היו מספר שינויים קלים בשמות: בשנת 1959, הפרס נודע כפרס שיא לרקורד מהונדס הטוב ביותר - לא קלאסי בשנת 1960 הוענק כתרומת ההנדסה הטובה ביותר - אחרת מאשר קלאסית או חידוש בין השנים 1961 ל -1962 הוא הוענק כתרומת ההנדסה הטובה ביותר - הקלטה פופולרית בשנת 1963 הוענקה כתרומת ההנדסה הטובה ביותר - אחרת מאשר חידוש ואחרת קלאסית בשנת 1964 הוענק כהקלטה המהונדסת הטובה ביותר - אחרת מאשר קלאסית בשנים 1965–1991 היא חזרה לתואר ההקלטה הטובה ביותר - לא קלאסית מאז 1992 הוא הוענק כאלבום המהונדס הטוב ביותר, לא קלאסי פרס זה מוענק לצד פרס הגראמי לאלבום המהונדס הטוב ביותר, קלאסי. בין השנים 1960 ל-1965 הוענק פרס נוסף עבור ההקלטה המהונדסת הטובה ביותר - אפקטים מיוחדים או רומן חדש. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרס גראמי האתר הרשמי של פרסי הגראמי GRAMMY.com, GRAMMY.com (באנגלית)
רוי קרישנה

רוי קרישנה (באנגלית: Roy Krishna; נולד ב-30 באוגוסט 1987) הוא כדורגלן מפיג'י, המשחק בעמדת החלוץ. קרישנה התחיל את הקריירה שלו במחלקת הנוער של לבאסה המקומית ובשנת 2008, חתם בוויטאקרה יונייטד מניו זילנד. במרץ 2009 פ.ס.וו איינדהובן הביעה עניין בשחקן, אך קרישנה דחה את ההצעה עקב קשיי שפה. בספטמבר 2013, קרישנה חתם באוקלנד סיטי. ב-12 בדצמבר 2013 כבש את בהפסד 1–2 לרג'א קזבלנקה במסגרת גביע העולם למועדונים 2013 והפך לשחקן הפיג'י הראשון שמבקיע בטורניר של פיפ"א. ב-7 בינואר 2014, קרישנה חתם בוולינגטון פיניקס מליגת העל האוסטרלית עד לסיום העונה. ב-16 במרץ, קרישנה הבקיע את שער הבכורה שלו בקבוצה בתיקו 2-2 נגד מלבורן הארט. ארבעה ימים לאחר מכן, קרישנה חתם לשנתיים נוספות בקבוצה. ב-18 באפריל 2018, קרישנה נבחר לשחקן העונה בוולינגטון פיניקס והשער שכבש נגד בריזביין רואר נבחר לשער העונה של הקבוצה. ב-2 בדצמבר 2018, קרישנה כבש את שערו ה-34 בקבוצה והפך למלך שערי הקבוצה בליגה בכל הזמנים. ב-19 בינואר 2019, קרישנה הפך לכדורגלן הראשון בליגה האוסטרלית שכובש שלושער משחק אחרי משחק. ב-18 ביוני 2019, קרישנה חתם באתלטיקו קולקטה מהסופר ליג ההודית. את העונה הראשונה בקבוצה, קרישנה סיים עם 6 בישולים ו-15 שערים, אשר סייעו לו לסיים כמלך שערי הליגה ביחד עם נריוס ואלסקיס וברתולומיאו אוגבצ'ה. בעונת 2019/2020, קרישנה זכה עם הקבוצה באליפות הליגה. בסיום העונה, התאחדה עם מוהון בגאן לקבוצת אתלטיקו מוהון בגאן, וקרישנה האריך את חוזהו במועדון לעונה נוספת ומונה לסגן הקפטן. קרישנה, חתום על השער הראשון של הקבוצה המאוחדת בניצחון 0-1 נגד קרלה בלסטרס. ב-25 באוגוסט 2007, קרישנה ערך את הופעת הבכורה שלו בנבחרת פיג'י, בניצחון 0-16 נגד טובאלו, בו כבש שלושער. קרישנה השתתף עם הנבחרת באולימפיאדת ריו דה ז'ניירו (2016), והיה חתום על השער היחיד והראשון בהיסטוריה של פיג'י במשחקים האולימפיים נגד מקסיקו. קרישנה הוא בעל שורשים הודים. בנוסף, הוא מחזיק באזרחות ניו זילנדית. ביולי 2018, התחתן עם הדוגמנית ואשת העסקים נאזיה עלי. ויטקארה יונייטד ליגת העל הניו זילנדית: 2007/2008, 2009/2010, 2010/2011, 2011/2012, 2012/2013 ליגת האלופות האוקיאנית: 2007/2008 אוקלנד סיטי הסופר קאפ הניו זילנדית: 2013/2014 אתלטיקו קולקטה הסופר ליג ההודי: 2019/2020 אישיים כדורגלן השנה בליגת העל הניו זילנדית: 2008/2009 מלך שערי אליפות אוקיאניה בכדורגל עד גיל 20: 2007 (8 שערים) מלך שערי ליגת העל הניו זילנדית: 2012/2013 (12 שערים) כדורגלן השנה של וולינגטון פיניקס: 2016/2017 שער השנה של וולינגטון פיניקס: 2017/2018 (נגד בריזביין רואר - 28 באוקטובר 2017) כדורלגן השנה בוולינגטון פיניקס: 2017/2018 כדורגלן החודש בליגת העל האוסטרלית: ינואר 2019 מלך שערי ליגת העל האוסטרלית: 2018/2019 (18 שערים) כדורגלן השנה בסופר ליג ההודית: נובמבר 2019 מלך שערי הסופר ליג ההודית: 2019/2020 (15 שערים) נבחרת העשור של IFFHS: 2011–2020 מדיה וקבצים בנושא רוי קרישנה בוויקישיתוף רוי קרישנה, ברשת החברתית אקס (טוויטר) רוי קרישנה, באתר Transfermarkt רוי קרישנה, באתר Soccerway רוי קרישנה, באתר WorldFootball.net רוי קרישנה, באתר National Football Teams רוי קרישנה, באתר FootballDatabase.eu רוי קרישנה, באתר ESPN